《客有以戏鱼竹枕见饷作此谢之》
宋代·李彭

蕲州笛竹含风漪，缥瓷斲月聊相依。白头苦风痴女问，岁晚乃知非所宜。

公从何处得此枕，劲节储霜馀凛凛。游戏真同赴壑鱼，小窗夕阳助酣寝。

饵甘钓深安可图，长网横江嗟已疏。我宁低昂弄清泚，绝胜缕切太官厨。

莫作枯鱼过河泣，寄声鲂鱮慎出入。长伴幽人蓑笠眠，梦破寒沙风雨急。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。